**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO NURAŠYMO IR GRIOVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti ir nugriauti Klaipėdos miesto savivaldybei priklausantį ir dėl fizinio nusidėvėjimo jos funkcijų vykdymui netinkamą naudoti nekilnojamąjį turtą (priedas).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso nekilnojamasis turtas, Klaipėdoje: pastatai (garažas ir ūkinis pastatas) Naujoji Uosto g. 5A, pastatas Senoji Smiltelės g. 6A ir sandėlis Uosto g. 22.

Pastatų Senoji Smiltelės g. 6A ir Uosto g. 22 techninė būklė yra labai bloga, jie yra fiziškai pažeisti ir nusidėvėjęs, būklė turi avarinės būklės požymių. Pastatai Naujoji Uosto g. 5A yra nugriauti pagal Klaipėdos miesto savivaldybės administracijos ir Olego Ermako sudarytą Taikos sutartį Nr. J9-991 civilinėje byloje Nr. 2-433-524/2014.

Atsižvelgiant į pastatų Senoji Smiltelės g. 6A ir Uosto g. 22 techninę būklę nėra galimybės jų panaudoti kitais LR Valstybės ir savivaldybių turto valdymo, naudojimo ir disponavimo juo įstatymo nustatytais būdais.

Klaipėdos miesto savivaldybės administracijos direktoriaus įsakymais pastatai pripažinti netinkamais naudoti dėl fizinio nusidėvėjimo.

**3. Kokių rezultatų laukiama.**

Nurašius ir nugriovus nurodytus pastatus būtų įgyvendinti teisės aktų reikalavimai bei pašalinti avarinės būklės objektai ir sutvarkyta teritorija.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Preliminari pastato griovimo darbų kaina apie 5800 Eur.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinti teisės aktų reikalavimai, pašalinti avarinės būklės pastatai ir sutvarkyta teritorija.

Teikiame svarstyti šį sprendimo projektą.

Turto skyriaus vedėja Genovaitė Paulikienė